projecte-aina/dolly3k_ca huggingface dataset:
Pregunta: És possible construir una societat que funcioni basada només en el socialisme sense cap element capitalista?
Resposta: Teòricament és possible construir una societat que es basi només en el socialisme sense cap element capitalista, però si tenim en compte la història de la humanitat fins als nostres dies, hi ha reptes difícils de superar. Com que una societat socialista es basa en una organització centralitzada en la distribució de recursos en comptes de refiar-se del mercat lliure, els reptes inclouen la presa de decisions ineficient, la corrupció del poder, etc.
Pregunta: Classifica cadascun dels termes següents com a «Activitat a l’interior» o «Activitat a l’aire lliure»: senderisme, mirar la televisió, cuinar, fer surf i conrear l’hort.
Resposta: Senderisme: Activitat a l’aire lliure.
Mirar la televisió: Activitat a l’interior.
Cuinar: Activitat a l’interior.
Fer surf: Activitat a l’aire lliure.
Conrear l’hort: Activitat a l’aire lliure.
Pregunta: Què causa els terratrèmols?
Resposta: Els terratrèmols els causa la pressió acumulada entre les plaques en moviment que formen l’escorça terrestre. Les plaques tectòniques formen els nostres continents i estan constantment movent-se per sota, per sobre i al costat de l’altra. A mesura que es mouen, fan augmentar muntanyes i turons, i desvien rius, torrents i rierols. Els terratrèmols acostumen a provocar grans catàstrofes i patiment humà.
Pregunta: Quin és el millor lloc de casa meva per guardar coses valuoses i documents sensibles?
Resposta: Hauries de guardar els documents sensibles en un lloc segur, com ara un calaix amb pany o en una habitació tancada amb clau. Depenent de la naturalesa dels documents, podries desar-los en una guixeta. Algunes guixetes també són resistents a l'aigua i el foc fins a un cert punt, de tal manera que en el cas d'un desastre natural a casa teva encara podries recuperar-los. Exemples de documents sensibles serien certificats de naixement, testaments, i escriptures.
Pregunta: De quines tres maneres es pot assecar la roba?
Resposta: 1. Pots assecar la roba després de rentar-la. 
2. Pots fer servir una assecadora. 
3. També pots rentar la roba en sec.
Pregunta: Quins són els animals més bonics del planeta?
Resposta:  -Cadells nadons.
-Petits peresosos.
-Lèmurs.
-Pollets nadons.
-Gatets.
-Conillets.
-Nadons de llúdrigues.
-Guineus àrtiques.
Pregunta: Quin seria un acudit dolent?
Resposta: Com anomenaries una factoria regular? Una satisfactòria.
Pregunta: Per què els gossos són grans mascotes?
Resposta: Els gossos són grans mascotes perquè ens fan sentir menys sols. Els gossos poden estar allà per a tu quan les persones no poden, i ofereixen amor incondicional, suport i per suposat abraçades. També poden ajudar a les persones a mantenir-se actives perquè han de sortir a passejar.
Pregunta: Les persones haurien de ser felices en tot moment?
Resposta: Resposta 1: La felicitat no és només subjectiva sinó també temporal: el que et va aportar alegria fa 2 anys ara podries considerar-ho avorrit/desagradable. Per tant, en comptes de concentrar la felicitat en un moment concret, potser seria millor adonar-nos de què ens fa sentir malament o insatisfets, i evitar-ho. Si evitem aquestes circumstàncies/situacions, podrem estar contents i potser això és el que necessita la vida: no esforçar-se per ser feliç en tot moment, sinó evitar allò que realment no ens agrada per tal que la felicitat aflori per si mateixa. 
Resposta 2: Sí! La vida és massa curta per deixar-se engolir per moments enutjosos; per tant, les persones necessiten rendibilitzar al màxim la felicitat. La definició de felicitat va canviant i això està bé; només tenim una vida i hem de dedicar el nostre temps a buscar coses noves que ens facin més feliços. 
Resposta 3: No. Les lliçons més significatives de la vida s’obtenen en situacions en què no estem especialment contents: la pèrdua d’una persona estimada, els fracassos financers, les condicions de salut inesperades. Aconseguir tirar endavant en aquests moments difícils és el que realment fa que una persona esdevingui més forta i estigui més preparada per a les altres tragèdies de la vida. No hem d’esforçar-nos per ser feliços «en tot moment», sinó que hauríem de prendre’ns les coses tal com ens arriben. En la vida, són necessaris tant els moments de tristesa com els d’alegria.
Pregunta: Classifica cadascun dels colors següents en primari i secundari: taronja, vermell, blau, verd, morat i groc.
Resposta: El vermell, el groc i el blau són colors primaris. El taronja, el verd i el morat són colors secundaris.
Pregunta: Quin és un dels teus passatemps preferits?
Resposta: M’agrada molt jugar amb els meus fills. Tinc un fill de 5 anys i una filla de 2, els dos són una autèntic encant. Al meu fill li agrada llegir, explorar i muntar a cavall, en termes generals; a la meva filla, d’altra banda, li agrada fer veure que les seves joguines són famílies. És molt divertit arribar a casa cada dia i passar temps amb ells dos.
Pregunta: Què és l'arqueologia?
Resposta: L'arqueologia és l'estudi de cultures humanes passades mitjançant l'anàlisi de cultura material. Els arqueòlegs estudien on va viure la gent, el que menjaven, els patrons socials, els tipus d'estructures que construïen i com interactuaven les persones les unes amb les altres, així com l'entorn.
Pregunta: Digues-me tres maneres diferents de reutilitzar una bossa de paper.
Resposta: Hi ha moltes maneres de reutilitzar les bosses de paper. Pots dibuixar a sobre d’una bossa buida per convertir-la en un rètol. També es poden utilitzar com a bosses d’escombraries per sortir d’un mal pas en un moment concret. A més, pots tallar-les i utilitzar-les per fer manualitats.
Pregunta: Quins dels objectes següents s’utilitzen per jugar a criquet? Classifica’ls com a «criquet» i «no criquet»: bat, pals, pilota, pista, límit exterior, sis, quatre, gol, tocat de defensa, rematada, duck, esquivada, powerplay, set, defensor, porter.
Resposta: En ordre: «criquet», «criquet», «criquet», «criquet», «criquet», «criquet», «criquet», «no criquet», «no criquet», «no criquet», «criquet», «criquet», «criquet», «no criquet», «no criquet», «no criquet».
Pregunta: Descriu l'eufòria.
Resposta: L’eufòria és la sensació que sents quan perceps que tot et va genial. Estàs entusiasmat i ho veus tot de color rosa. Tendeixes a oblidar i passar per alt les coses tedioses, adverses i desagradables, perquè et centres en una visió optimista de les coses i en allò que t’agrada. L’eufòria pot ser natural o aparèixer fruit d’una intervenció.
Pregunta: Per què és difícil tenir un nadó i seguir treballant?
Resposta: És difícil tenir un nadó i seguir treballant perquè els nadons reclamen molt de temps i atenció. Una solució és trobar algú que se’n faci càrrec, sigui una mainadera, una llar d’infants o algun altre tipus d’atenció en grup. Mentre el nadó rep aquesta atenció, pots dedicar-te a treballar. Tingues en compte que els nadons que reben aquesta atenció en un grup més gran poden emmalaltir força sovint, de manera que el teu horari ha de ser flexible per tal que s’adapti als dies de malaltia (teva o del teu nadó).
Pregunta: De quina manera es pot convèncer algú perquè faci alguna cosa?
Resposta: Hi ha diferents maneres de convèncer algú perquè faci una acció: 
1) Aportar dades o fets objectius i verificables que avalin l’actuació sol·licitada. 
2) Compartir una història o anècdota familiar o propera que ajudi a connectar emocionalment amb l’acció desitjada. 
3) Utilitzar la relació personal que has creat amb aquella persona per convèncer-la. 
4) Explicar de quina manera aquella persona es beneficiarà de dur a terme l’acció. 
5) Ajudar la persona a entendre que l’acció és fàcil, ràpida o que reclama poc esforç. 
6) Proposar un intercanvi, a partir del qual tu facis alguna cosa per a aquella persona a canvi de la seva acció. 
7) Donar diners a la persona perquè faci l’acció. 
Segons la seva personalitat, l’acció i la teva relació amb la persona, poden funcionar millor diferents mètodes.
Pregunta: Quin és el valor d'x if x^2 = 4?
Resposta: x equival a 2 o -2.
Pregunta: Com de difícil és aprendre a esquiar sobre l'aigua?
Resposta: Per a la majoria, aprendre a esquiar sobre l'aigua amb dos esquís és bastant fàcil, però aprendre amb un sol esquí és força difícil. Una manera recomanable de treballar abans de no esquiar amb un sol esquí és començar amb dos esquís, i després aprendre a desar-ne un. Un cop et sentis segur desant un esquí, pots intentar començar des d'un esquí, el que et pot dur a aprendre-ho vàries setmanes, així com una quantitat considerable de força i atletisme.
Pregunta: Les paraules següents descriuen els tipus d’actitud segons si és «activa» o «passiva». Identifica quines són «actives» i quines són «passives»: crear, consumir, participar, construir, realitzar, mirar, escoltar i liderar.
Resposta: Paraules «actives»: crear, liderar, participar, realitzar i construir. 
Paraules «passives»: mirar, consumir i escoltar.
Pregunta: Què és la ciència de dades?
Resposta: L a ciència de dades és un camp d'estudi que tracta amb l'ús de les matemàtiques com ara l'estadística i la informàtica a gran escala per construir algoritmes i models que expliquen la informació o prediuen resultats i visions a partir d'estructures, desestructures i mitges estructures. Els científics de dades passen el 80 % del temps fent anàlisi de dades exploratòries i al voltant del 20% de la seva construcció del model i tunejament dels hiperparèmetres.
Pregunta: Quin tipus de música t'agrada?
Resposta: M’agraden diferents gèneres musicals, com el rock, el pop, el hip-hop, la música alternativa, la música electrònica i el country.
Pregunta: Què fa que una dieta sigui saludable?
Resposta: Una dieta saludable és la que es basa en una quantitat adequada de calories en equilibri amb els macronutrients provinents de les fruites, les verdures, els cereals i altres aliments. En general, un adult hauria de consumir prop de 2000 calories per dia, però aquesta quantitat hauria de ser més gran en funció de l’edat, l’estatura i el nivell d’activitat de cadascú. Els aliments processats normalment són menys saludables i s’associen al risc de patir malalties com les cardíaques i la diabetis.
Pregunta: Què és el mínim solar i com es relaciona amb el cicle solar?
Resposta: El sol té un cicle que dura de mitja 11 anys.
Pregunta: Com pots reutilitzar una caixa de cartró?
Resposta: Això depèn de la persona i de què consideri útil. A mi em semblaria útil una caixa per alliberar l'escriptori de tot l’enrenou acumulat durant la setmana. D’altra banda, els meus fills preferirien convertir la caixa en una casa de joguina, una nau espacial o potser una presó per empresonar-se l’un a l’altre. Un gat podria reutilitzar-la com a amagatall o com una nova joguina per rascar.
Pregunta: És segur invertir en accions?
Resposta: No hi ha cap garantia de beneficis quan compres accions, això fa que les accions siguin inversions de risc. Si una empresa no va bé o cau en desgràcia davant dels inversors, el preu de les accions pot caure i els inversors poden perdre diners. D'altra banda, les accions ofereixen als inversors un gran potencial de creixement a llarg termini. Els inversors disposats a mantenir-se amb les accions durant llargs períodes de temps, com ara 15 anys, generalment han estat recompensats amb beneficis forts i positius.
Pregunta: Indica si poden volar o no: ocell, vaca, gat, gos, cotxe, helicòpter, dron, bicicleta, olla, papallona i ploma?
Resposta: Els que poden volar són: ocell, helicòpter, dron i papallona.
Els que no poden volar són: vaca, gat, gos, cotxe, bicicleta, olla i ploma.
Malgrat tot, algú podria afirmar que una ploma també pot volar perquè és molt lleugera i una suau ràfega de vent podria fer-la volar.
Pregunta: Com s'anomena un gat bebè?
Resposta: Un gat bebè s'anomena gatet.
Pregunta: Dona’m idees sobre com podria ser més productiu.
Resposta: Aquí tens algunes indicacions que pots tenir en compte per ser més productiu:
1. Limita la multitasca: Tot i que et pot semblar més productiva, et pot distreure fàcilment i fer que dediquis massa temps a aquestes tasques en general. En comptes d’això, intenta completar una tasca amb un nivell més alt de rigorositat en menys temps.
2. Marca’t petits objectius: Les tasques grans poden ser aclaparadores i, al seu torn, poden dur a la procrastinació. Intenta dividir-les en parts més petites i gestionables i completa-les una a una.
3. Fes una pausa: Està científicament comprovat que la productivitat del cervell augmenta després de fer una pausa curta. Pensa a programar pauses curtes i freqüents de 10-15 minuts. Assegura’t que t’allunyes de l'entorn de treball. Això t’ajudarà a descansar la ment i a aportar noves idees després del descans.
4. Completa, en primer lloc, la tasca més difícil: La tasca més complexa o més difícil pot ser intimidant per començar i, per això, tendim a evitar-la. Intenta començar per una d’aquestes tasques. Pot activar-te i motivar-te durant tot el dia, i t’ajudarà a fer altres tasques més senzilles.
5. Delega: Si formes part d’un equip, tingues amb compte poder col·laborar de manera més estreta amb els altes membres de l’equip. Delegar no implica descarregar feina, implica una millor assignació de les tasques, de manera que es garanteix que cada membre de l’equip treballi en una tasca que s’adapti millor a les seves habilitats i disponibilitat.
Pregunta: Últimament els ous són cars. Seria preferible que criés les meves pròpies gallines?
Resposta: Les gallines acostumen a pondre els ous al cap d’unes 18 setmanes. Evidentment, això també depèn de l’edat i de la raça de les gallines. No esperis que un pollet acabat de néixer comenci a pondre ous. Una gallina no pon ous durant les etapes fredes. Tenint en compte això, si pots esperar que les teves gallines ponguin ous i no t’importen les despeses derivades de criar-les, comprar-ne unes quantes per 30 dòlars potser no és una mala idea.
Pregunta: Quins són els estats típics de la matèria?
Resposta: Sòlid: la matèria en estat sòlid es composa de partícules que es mantenen molt a prop les unes de les altres. Els sòlids tenen una forma definida. 
Líquid: la matèria en estat líquid: la matèria està composta d'estat de fluid no-compressible. La matèria líquida s'adapta a la forma del seu contenidor.
Gasós: la matèria en estat gasós està composta de líquids compressibles. També pot prendre la forma del seu contenidor, però també s'expandirà per omplir el contenidor.
Pregunta: Quina diferència hi ha entre un llaç, un nus i un nus mariner?
Resposta: Un llaç es manté i no es desfà, un exemple és el llaç de la figura 8. Un nus, com ara la ballestrinca, necessita una altra cosa, com ara una corda, un arbre o un mosquetó, per mantenir-se estable. Un nus mariner uneix dues cordes.
Pregunta: Les plaques solars et poden ajudar a mantenir l’energia durant una tempesta?
Resposta: Realment dependria de la nuvolositat que hi hagi, però les plaques haurien de poder generar una mica d’energia.
Pregunta: Què hauria de tenir en compte abans de tenir un gos a casa?
Resposta: Aquí tens algunes qüestions que t’hauries de plantejar abans de tenir un gos a casa:
1. Si tens temps per passar amb el nou membre de la família diàriament. Els gossos són animals socials i, tal com passa amb les persones, necessiten companyia. Hauràs de dedicar-los temps cada dia per ensinistrar-los, treure’ls a passejar i jugar-hi. 
2. Si tens la capacitat econòmica per fer-te càrrec d’un gos. Tenir gossos és força car. Necessitaràs diners per dedicar-los a menjar per a gossos, joguines, articles de primera necessitat per a mascotes, factures de veterinaris, perruqueria, etc. 
3. Si estàs preparat, si ets una persona a qui li agrada viatjar. Serà més difícil viatjar si tens gossos. 
4. Si ets al·lèrgic als gossos. 
5. Si el teu estil de vida actual és adequat per tenir gossos. També has d’esbrinar quines races de gossos són les més adients en el teu cas i tenir en compte que les diferents races de gossos tenen personalitats molt diferents. Casa teva és prou gran per a gossos de la raça que vols tenir? Vius en un barri que et permet passejar gossos fàcilment i disposa d’un accés còmode a instal·lacions com ara parcs per a gossos? Tens fills? 
6. Si estàs preparat per ensinistrar el gos. Els gossos necessiten un ensinistrament adequat per adquirir bons hàbits, la qual cosa requereix temps, paciència i persistència.
Pregunta: Classifica els animals següents segons el tipus al qual pertanyen: rosegadors, quiròpters, sargantanes, primats, cocodrils, soricomorfs, tortugues i serps.

Resposta: Rèptils: sargantanes, cocodrils, tortugues i serps. 
Mamífers: rosegadors, quiròpters, soricomorfs i primats.
Pregunta: Classifica cadascun dels animals següents com a volador o aquàtic: salmó, àguila, dofí, balena, pop, ratpenat i oca.
Resposta: De la llista donada, el salmó, el dofí, la balena i el pop són animals aquàtics, mentre que l’àguila, el ratpenat i l’oca són animals voladors.
Pregunta: En alpinisme, què és un encastament de mà?
Resposta: L'encastament de mà és una tècnica utilitzada en l'escalada d'esquerdes usada per suportar la part de dalt del cos de l'alpinista. L'alpinista col·loca la mà en una esquerda, després flexiona el polze cap a la palma per expandir la mà, creant una fricció entre els costats de l'esquerda i la base del polze i el revers de la mà. Aquesta tècnica té moltes variacions depenent de la mida de l'alpinista, la mida de l'esquerda i les condicions de la ruta.
Pregunta: Quins consells són bons per conduir per la neu?
Resposta: Conduir per la neu pot ser una experiència divertida, però també pot ser perillós. Tingues sempre a punt una farmaciola i una bossa d’avituallament (que inclogui, per exemple, ampolles d’aigua potable, articles imperibles i una ràdio, en cas d’emergència). Assegura’t que el teu vehicle tingui tracció a les quatre rodes i, si cal, posa cadenes de neu als pneumàtics. Si et trobes en una tempesta de neu, condueix amb especial atenció, a poc a poc i amb seguretat fins a obtenir una visibilitat més bona.
Pregunta: Què és la inflació?
Resposta: En economia, la inflació és un augment del preu general dels béns i serveis en una economia. Quan el nivell de preus general puja, cada unitat de divisa compra menys béns i serveis; en conseqüència, la inflació es correspon a una reducció del poder de compra dels diners.
Pregunta: Per a què fa servir el ratolí de l’ordinador, la gent?
Resposta: La gent utilitza els ratolins de l’ordinador perquè la majoria de les interfícies gràfiques estan dissenyades per navegar-hi amb un cursor que es mou amb un ratolí. Els ratolins també acostumen a tenir botons que es poden fer servir per clicar a sobre dels elements de la interfície.
Pregunta: Com obtenen beneficis els bancs?
Resposta: Tradicionalment, els bancs accepten dipòsits i presten aquests diners als prestataris, als quals proporcionen el control temporal sobre la velocitat del retorn dels diners, cosa que en regula els beneficis. Més recentment, els bancs han diversificat els seus centres de beneficis i han invertit aquests dipòsits en valors de renda fixa. A més, hi ha hagut una proliferació de diversos tipus de bancs. Alguns d’aquests bancs inclouen bancs d’inversió que fan transaccions en els mercats de capitals i emparellen inversors amb contraparts que busquen capital. Els bancs més innovadors s’estan començant a adonar que les dades poden convertir-se en un centre de beneficis i els permeten oferir una millor atenció al client.
Pregunta: Quines de les formes bidimensionals següents es fan només amb línies corbes? I quines fan servir només línies rectes? Oval, rectangle, quadrat, pentàgon, cercle i rombe.
Resposta: L’oval i el cercle es fan utilitzant només línies corbes. 
El quadrat, el pentàgon, el rectangle i el rombe es fan utilitzant només línies rectes.
Pregunta: Què és un fons mutu?
Resposta: Un fons mutu és un tipus d'inversió que inclou una reserva diversificada d'accions en una àmplia gamma de verticals de la indústria. Molts inversors inverteixen en fons mutus i hi romanen a llarg termini. És bona idea diversificar la cartera d'accions com 401.000 amb fons mutus que tenen un percentatge de benefici anual en la mitjana del voltant del 10% - 12%. Aquesta és una gran manera d'obtenir uns bons beneficis pels teus diners sense haver de gestionar activament el teu compte d'accionista.
Pregunta: Com puc fer-me ric?
Resposta: Tot i que molta gent aspira a fer-se ric, realment és un somni difícil d’assumir per a la majoria de la població, ja que menys de l’1% aconsegueix la veritable riquesa. Cal tenir en compte que no tothom es pot fer ric i que l’èxit financer no és l’única via per aconseguir una vida plena. Malgrat tot, tenir una feina amb la qual puguis resoldre les necessitats de la teva vida diària i de la teva família és un bon punt de partida. A partir d’aquí, pots pensar com promocionar-te i augmentar els ingressos. També és important recordar que la riquesa no es basa només en diners; la salut emocional, com ara viure una vida feliç i plena, sense lamentar-se de res, també és un tipus de riquesa.
Pregunta: Resol el problema matemàtic següent. Cada conill té 4 peus i cada ànec en té 2. Si hi ha en total 25 caps i 88 peus, quants conills i quants ànecs hi ha?
Resposta: Podem recórrer a les equacions per resoldre aquest problema. Si X és el nombre d'ànecs i Y el nombre de conills. Tenim:
X+Y = 25 (1)
2X + 4Y = 88 (2).
A partir de la primera equació, sabem que X = 25-Y i podem fer-ne la substitució en la segona equació (2) per obtenir:
2(25-Y) + 4Y = 88,
que es pot simplificar en: 50 + 2Y = 88 i tenim que Y = 19.
Si substituïm el valor en (1), obtindrem que X = 6.
Hi ha 6 ànecs i 19 conills!
Pregunta: Quin tipus d’embarcació m’he de comprar?
Resposta: Hi ha una gran varietat d’opcions en les embarcacions d’esbarjo. Pots comprar-te un veler o una llanxa motora. En aquest darrer cas, el motor pot ser interior o exterior. I el veler, al seu torn, pot tenir un o més pals. També n’has de decidir la longitud, tenint en compte la seguretat amb la qual pots moure’t, en funció de la teva experiència; la profunditat mitjana de l’aigua del lloc on vols fer servir el vaixell i si el deixaràs en un elevador, a l’aigua o en un remolc. En darrer terme, has de determinar quin és el teu pressupost tant per a la compra com per al manteniment de l’embarcació, que normalment pot costar entre el 10 i el 20% del preu de compra segons la complexitat i antiguitat.
Pregunta: Aquestes coses són lleugeres o pesades? Bol de sopa buit, contenidor d’enviament buit, sofà, coixí, poma, llapis i matalàs.
Resposta: Bol de sopa buit: lleuger, contenidor d’enviament buit: pesat, sofà: pesat, coixí: lleuger, poma: lleugera, llapis: lleuger, matalàs: pesat.
Pregunta: Com poden afrontar les disparitats de salut de la societat, els docents?
Resposta: El professor ha de treballar amb els nens en centres escolars positius i promoure comunitats d’aprenentatge positives, solidàries i conscients en què els alumnes i els professors puguin connectar, desenvolupar-se i créixer. Cal connectar-los, conscientment, en un entorn segur i positiu; fer que es desenvolupin positivament com a estudiants i docents (tant des d’un punt de vista acadèmic, professional i social, com emocional), i aconseguir que, com a estudiants, tracin trajectòries d’èxit i, com a docents, esdevinguin líders. D’aquesta manera, els adults i els estudiants crearan, entre ells, una cultura de respecte i suport.
Pregunta: Dona'm una llista amb vinyetes de totes les transicions de fase de la matèria prima amb el nom del procés seguit pels estats de la matèria implicats. Utilitza el format: {nom del procés}: {estat inicial} -> {estat final}
Resposta:  - fusió: sòlid -> líquid.
- sublimació: sòlid -> gas.
- congelació: líquid -> sòlid.
- vaporització: líquid -> gas.
- ionització: gas -> plasma.
- condensació: gas -> líquid.
- deposició: gas -> sòlid.
- desionització: plasma -> gas.
Pregunta: Quines són les tres primeres coses que fas quan et despertes al matí?
Resposta: Reconèixer que m’he de despertar. 
Negar-me a despertar-me. 
Acceptar que el temps corre i despertar-me.